b'\n_START_ARTICLE_\nPeptidaza\n_START_PARAGRAPH_\nPeptid\xc3\xa1za (\xc5\xbeargonsko tudi proteaza ali proteinaza) je encim, ki cepi peptidno vez. Peptidaz je veliko in so lahko specifi\xc4\x8dne (cepijo peptidno vez med to\xc4\x8dno dolo\xc4\x8denimi aminokislinami) ali nespecifi\xc4\x8dne (cepijo peptidne vezi med veliko razli\xc4\x8dnimi aminokislinami). Peptidaze spadajo med hidroliti\xc4\x8dne encime (hidrolaze). Peptidaze, ki cepijo peptidne vezi v molekulah beljakovin (proteinov), pogosto imenujemo tudi proteaze.'